  Анжелика Тихонова корреспондент Пыктос висёнэз шараян понна выль тӥрлык басьтыны чаклало Удмуртиын. Со сярысь Удмуртилэн тӧроез Александр Бречалов «Мынам Удмуртие» телерадиокомпаниын меӵак эфир дыръя вераз. Тужгес трос коньдон висъямын луоз «Тазалыкез утён» ӵектосъя. Пыктос висёнъёсты шараясь выль тӥрлык басьтыны гинэ 200 миллион манет висъямын луоз. Со сяна, ми Уваын сюлэм но вирсэр висёнъёсты эмъян центр но сизьым улон интыосын амбулаторно-онкологической пунктъёс кылдытыны кулэ. Александр Бречалов, Удмуртилэн тӧроезОзьы ик элькун кивалтӥсь пусйиз, 76 объектъёсты тупатозы шуыса. Соос пӧлын 76 ФАП-ёс, тямыс поликлиникаос но сизьым эм амбулаториос. Со сяна, ми Ижкарысь нылпи эмъюртэз, 6-тӥ кар эмъюртэз, озьы ик ожъёсысь ветеранъёслы госпиталез тупатъялом. Пусйыны кулэ, ми нимысьтыз коньдон висъям Можгаын выль нылпи поликлиникалы, Вотка карын бадӟымъёслы поликлиникалы ӵектосъёс дасянлы. Озьы ик элькунъя Глазкарысь нылпи поликлиникаез но Сьӧлталась эмъюртэз тупатъялом. Александр Бречалов, Удмуртилэн тӧроезАлександр Бречалов вераз, туберкулёзэз эмъян юрт пуктыны кутскизы ини шуыса. Со сяна, азьланяз пыктос висёнъёсъя диспансерлэн выль корпусэзлэн ӵектосэз дась луоз. Тодэ вайытом, азьвылгес пыктос висёнэз шараян понна тӥрлык басьтон сярысь элькунысь С.Г. Примушко нимо клиникая онкодиспансерысь валтӥсь эмчи, улосвылысь валтӥсь внештатной онколог Николай Свирин вераз вал. Со сяна, 2019-2021-тӥ аръёсы Удмуртиын «Тазалыкез утён» йӧскалык ӵектосэз быдэсъян понна 11 миллиард манет висъялозы .  Тегъёс: Тазалык Ижкар висён Удмуртия Тазалыкезутёнъяминистерство АлександрБречалов  